b'\n_START_ARTICLE_\nEliza Bennett\n_START_SECTION_\nUra\n_START_PARAGRAPH_\nEliza aloitti nuorena n\xc3\xa4yttelemisen koulun lavalla. Ensimm\xc3\xa4isen elokuvaroolinsa h\xc3\xa4n teki elokuvassa Min\xc3\xa4 & prinssi. Elokuvassa Nanny McPhee \xe2\x80\x93 satumainen lastenvahti h\xc3\xa4n esitti Toraa Emma Thompsonin ja Colin Firthin rinnalla. Vuonna 2006 Bennett esiintyi yhdess\xc3\xa4 Neiti Marple -jaksossa. Vuonna 2008 h\xc3\xa4n esitti p\xc3\xa4\xc3\xa4roolia elokuvassa Mustesyd\xc3\xa4n, joka perustuu saksalaisen Cornelia Funken teokseen Mustesyd\xc3\xa4n. From Time to Time \xe2\x80\x93 Ajasta toiseen -elokuvassa h\xc3\xa4n n\xc3\xa4ytteli Susania. Vuonna 2012 Bennett siirtyi j\xc3\xa4lleen my\xc3\xb6s musikaaliteatterin pariin. H\xc3\xa4n on ennakkosuosikki Gracen rooliin tulevaan elokuvaan Shiver (V\xc3\xa4ristys), joka perustuu Maggie Stiefvaterin kirjaan V\xc3\xa4ristys (samannimisen trilogian ensimm\xc3\xa4inen osa).\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nBennett syntyi Readingissa, Berkshiress\xc3\xa4. H\xc3\xa4nell\xc3\xa4 on isoveli ja -sisko.'